ข้าวซอยแม่มณี อยู่ในซอยคดเคี้ยวนิดนึง อยู่แถวๆข่วงสิงห์ แถวๆศูนย์ราชการ ศาลากลาง เป็นร้านข้าวซอยเล็กๆ ไม่ได้สะอาดมาก แต่คนเยอะ เป็นข้าวซอยเจ้าเก่า ดั้งเดิม คนรู้จักเยอะ มีข้าวซอยไม่ใช่แค่เส้นข้าวซอยอย่างเดียว แต่มีเส้นมาม่า เส้นเล็ก เส้นหมี่เหลืองต่างๆ รวมถึงเนื้อที่เลือกใส่ในน้ำข้าวซอย เช่น หมู ไก่ เนื้อ ลูกชิ้น หมูยอ เป็นต้น ที่สั่งมาคือ มาม่าข้าวซอยหมูตุ๋น อร่อยใช้ได้ ได้เยอะ เส้นกรอบได้เยอะ กรอบอร่อย เนื้อหมูก็นุ่ม น้ำข้าวซอยที่นี่เข้มข้น ที่สำคัญคือผักกาดดองที่นี่น่ากิน อร่อย สด ใหม่มาก ใส่ได้ไม่อั้น ข้าวซอยชามละ 30 บาท